cyanic-selkie/wikianc huggingface dataset:
தாலியம் முப்புளோரைடு
தாலியம் முப்புளோரைடு (Thallium trifluoride) TlF3 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இது ஒரு வெண்மையான திடப்பொருள் ஆகும். சாத்தியமான இரண்டு தாலியம் புளோரைடுகளில் ஒன்று என்பதைத் தவிர இச்சேர்மம் கோட்பாட்டு ரீதியிலான ஆர்வத்தை மட்டுமே கொண்டுள்ளது. கட்டமைப்பில் எட்டு ஒருங்கிணைப்புகள் கொண்ட தாலியம் மையங்கள் (Tl(III)) பிசுமத் முப்புளோரைடின் அதே கட்டமைப்பையே ஏற்றுக்கொண்டுள்ளன. மற்றொரு பல்லுருவம் இருப்பதற்கான சில சாண்ருகளும் உள்ளன.
மேற்கோள்கள்
பகுப்பு:தாலியம் சேர்மங்கள் பகுப்பு:புளோரைடுகள்
நர்மதா கோத்தி
நர்மதா கோத்தி (Narmada Kothi) என்பது இந்தியாவின் மத்திய பிரதேச மாநிலம் பர்வாகா நகராட்சியில் உள்ள ஓர் அரண்மனை ஆகும்.
வரலாறு
இந்தூர் மாநிலத்தின் மராட்டிய மகாராசா ஒல்கரால் கட்டப்பட்டது, இவரும் இவரது குடும்பத்தினரும்  சுதந்திரத்திற்கு முந்தைய பிரித்தானிய இந்தியாவில் தங்கள் விடுமுறை மற்றும் சுற்றுலாவை அனுபவிக்க இதை பயன்படுத்தினர். அரண்மனை ஐரோப்பிய பாணியில் கட்டப்பட்டது. இந்தி / பஞ்சாபி மொழி வார்த்தையான "கோத்தி" என்பது செல்வந்தர்கள் அல்லது அரச வர்க்கத்தால் கட்டப்பட்ட ஆடம்பரமான வீடு அல்லது மாளிகை என்று பொருள்படும்.
பிரித்தானியாவிடம் இருந்து இந்தியா சுதந்திரம் பெற்ற பிறகு, இந்த மாளிகை மத்திய பிரதேச மாநில அரசால் கையகப்படுத்தப்பட்டது. பிரதான தளம் நர்மதா நதி பள்ளத்தாக்கு மேம்பாட்டுத் திட்டத்தின் அலுவலகமாக மாற்றப்பட்டது. இத்திட்டத்தின் மூலம் நர்மதா நதியின் நீரை நீர்ப்பாசனம் மற்றும் நீர் மின் உற்பத்திக்காக அணைகள் மற்றும் கால்வாய்கள் கட்டுவதன் மூலம் பயன்படுத்த திட்டமிடப்பட்டது. மேல் தளம் திட்டத்தின் மேற்பார்வை பொறியாளர் மற்றும் தலைமை பொறியாளர் குடியிருப்புகளாக சமமாக பிரிக்கப்பட்டது. உச்சக்கட்டமாக இந்த அரண்மனை ஒரு நீரூற்றுடன் அழகான தோட்டங்களைக் கொண்டிருந்தது. வளாகத்தில் பணிபுரியும் அலுவலக ஊழியர்கள், தோட்டக்காரர்கள் மற்றும் ஓட்டுநர்கள் இங்கு பணிபுரிந்தனர். இன்று நர்மதா (நதி) பள்ளத்தாக்கு மேம்பாட்டு ஆணையம், வட்டம் எண் 8 இன் மாநில அரசு அலுவலகங்கள் தொடர்ந்து செயல்படுகின்றன.
நர்மதா கோத்தி முதலில் மஞ்சள் நிறத்தில் வெள்ளை நிற சிறப்பம்சங்களுடன் வர்ணம் பூசப்பட்டது, இப்போது அது இளம் அரக்கு நிறத்தில் வெள்ளை சிறப்பம்சங்களுடன் வர்ணம் பூசப்பட்டுள்ளது. ஆனால் அதன் உட்புறம் இன்னும் வெள்ளை நிற சிறப்பம்சங்களுடன் முக்கியமாக மஞ்சள் நிறத்தில் உள்ளது.
உருவான்வெல்லைக் கோட்டை
உருவான்வெல்லைக் கோட்டை (Ruwanwella fort) என்பது போர்த்துக்கேயரால் 1590 களில் கேகாலையின் உருவான்வெல்லையில் ஆரம்பத்தில் அரண்மிக்க ஆதார முகாமாகக் கட்டப்பட்டது. இது 1655 இல் ஒல்லாந்தரால் கைப்பற்றப்பட்டு, மரக் கோட்டையை அமைத்தனர். ஆனால் சில வருடங்களில் அதனைக் கைவிட்டனர். 1817 இல், பிரித்தானியர் அவ்விடத்தில் இரு கொத்தளங்களுடன் கற்கோட்டையைக் கட்டினர்.
நர்மதா கோத்தி
அமைவிடம்
நவீன மத்திய பிரதேச மாநிலமான பர்வாகாவில் உள்ள நர்மதா ஆற்றின் கரையில் உள்ள உயர் வெள்ள மட்டக் குறிக்கு சற்று மேலே ஒரு வலுவூட்டப்பட்ட கரையில் இந்த அரண்மனை கட்டப்பட்டுள்ளது. தேசிய நெடுஞ்சாலை 27 இல் நர்மதா ஆற்றின் மீது காண்ட்வா - இந்தூர் சாலைப் பாலத்தின் கிழக்கே இவ்விடம் அமைந்துள்ளது.
உருவான்வெல்லைக் கோட்டை
வெளி இணைப்புகள்
பகுப்பு:கேகாலை மாவட்டம் பகுப்பு:இலங்கையில் உள்ள கோட்டைகள்
நர்மதா கோத்தி
புற இணைப்புகள்
பகுப்பு:மத்திய பிரதேச அரசு பகுப்பு:நருமதை பகுப்பு:மத்தியப் பிரதேசத்தில் உள்ள அரண்மனைகள்
கெண்டேனஅள்ளி நவகிரகசாமி கோயில்
கெண்டேனஅள்ளி நவகிரகசாமி கோயில் தமிழ்நாட்டில் தர்மபுரி மாவட்டம், கெண்டேனஅள்ளி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பபுவா சட்டமன்றத் தொகுதி
பபுவா சட்டமன்றத் தொகுதி, பீகார் சட்டமன்றத்துக்கான தொகுதியாகும். இது சாசாராம் மக்களவைத் தொகுதிக்கு உட்பட்டது.
சான்றுகள்
பகுப்பு:பீகாரின் சட்டமன்றத் தொகுதிகள் பகுப்பு:கைமுர் மாவட்டம்
அப்துல் லத்தீப்
அப்துல் லத்தீப் என்ற தலைப்பில் உள்ள கட்டுரைகள்:
நவநீதம் பிள்ளை
நவநீதம் பிள்ளை (Navanethem Pillay, பிறப்பு: செப்டம்பர் 23, 1941) தென்னாபிரிக்காவைச் சேர்ந்த நீதிபதி ஆவார். இவர் பன்னாட்டு குற்றவியல் நீதிமன்றத்தில் 2003 ம் ஆண்டு முதல் நீதிபதியாகப் பணியாற்றி வருகிறார். ஐநா மனித உரிமைகள் ஆணையாளராக தேர்ந்தெடுக்கப்பட்ட இவர் செப்டம்பர் 1, 2008 முதல் நான்கு ஆண்டு காலத்துக்கு இப்பதவியில் பணியாற்றுவார்.
கல்லல் நகரம்
மேலும் காண்க
கல்லல் ஊராட்சி ஒன்றியம்
நவநீதம் பிள்ளை
வாழ்க்கைக் குறிப்பு
1941 ஆம் ஆண்டு தென்னாபிரிக்காவில் டர்பன் நகரில் பிறந்த ஒரு இந்திய குடிவழித் தமிழரான நவநீதம் பிள்ளையின் தந்தை ஒரு பேருந்து ஓட்டுநர். ஜனவரி 1965 இல் இவர் காபி பிள்ளை என்னும் வழக்கறிஞரை மணந்தார் 1982ம் ஆண்டில் அமெரிக்காவில் ஹார்வார்ட் பல்கலைக்கழகத்தில் சட்டத்துறையில் முதுகலை பட்டம் பெற்று 1988 இல் முனைவர் பட்டமும் பெற்றார்.
கல்லல் நகரம்
மேலும் காண்க
பகுப்பு:சிவகங்கை மாவட்டம் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
நவநீதம் பிள்ளை
வாழ்க்கைக் குறிப்பு
1967 ஆம் ஆண்டு தென்னாபிரிக்காவின் நட்டால் மாகாணத்தின் முதலாவது பெண் சட்டத்தரணியாக அவர் பணியாற்றத் தொடங்கினார். அவர், தென்னாபிரிக்க விடுதலைப் போராளிகளுக்கும், அவரது கணவர் உட்பட்ட தென்னாபிரிக்க விடுதலைச் செயற்பாட்டாளர்களுக்கும் ஒரு பாதுகாவலராக கடமையாற்றியவர்.
புவியிடம் அடிப்பிடையிலும் பால், அனுபவ நோக்கிலும் ஐ.நா. மனித உரிமைகள் அவையின் ஆணையாளர் பொறுப்புக்கு இரு குழுக்களால் தெரிவு செய்யப்பட்டுள்ளார்.
1973 இல் நெல்சன் மண்டேலா ரொபன் தீவு சிறையில் அடைக்கப்பட்டிருந்த போது அவரை வழக்கறிஞர்கள் சந்திப்பதற்கு வெற்றிகரமாக வாதாடி வெற்றி பெற்றார்.
ஐக்கிய நாடுகள் மனித உரிமைகள் ஆணையாளர்
ஜூலை 24, 2008 இல், ஐநா பொதுச் செயலர் பான் கி மூனால் நவநீதம் பிள்ளை ஐநா மனித உரிமைகள் ஆணையாளராக பதவியில் இருந்து விலகும் லூயிஸ் ஆர்பர் இற்குப் பதிலாகப் பரிந்துரைக்கப்பட்டார். ஜூலை 28, 2008 இல் இடம்பெற்ற ஐநா பொது அவையின் சிறப்பு அமர்வில் இவரது நியமனம் ஒருமனதாக ஏற்றுக் கொள்ளப்பட்டது. செப்டம்பர் 1, 2008 இலிருந்து நான்கு ஆண்டு காலத்துக்கு இப்பதவியில் இருப்பார்.
விருதுகள்
2003 இல் இவருக்கு பெண்கள் உரிமைக்கான முதலாவது குரூபர் பரிசு வழங்கப்பட்டது.
வெளி இணைப்புகள்
பகுப்பு:மனித உரிமைகள் பகுப்பு:தமிழ்ப் பெண் மனித உரிமைச் செயற்பாட்டாளர்கள் பகுப்பு:தென்னாப்பிரிக்கத் தமிழ்ப் பெண்கள் பகுப்பு:1941 பிறப்புகள் பகுப்பு:தமிழ்ப் பெண் வழக்கறிஞர்கள் பகுப்பு:வாழும் நபர்கள்
பொன்னமங்கலம் திரௌபதி அம்மன் கோயில்
பொன்னமங்கலம் திரௌபதி அம்மன் கோயில் தமிழ்நாட்டில் புதுக்கோட்டை மாவட்டம், பொன்னமங்கலம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பழுப்புத் தினமூ
பழுப்புத் தினமூ (Rusty tinamou) என்பது தென் அமெரிக்காவின் வெப்பமண்டல பகுதிகளில், சதுப்பு நிலக் காடுகளில் பொதுவாகக் காணப்படும் ஒரு வகை தென் அமெரிக்க பறவை ஆகும்.
வகைபிரித்தல்
பழுப்புத் தினமூ ஒரு மோனோடைபிக் இனம். அனைத்து தினமூவும் தினமிடே குடும்பத்தைச் சேர்ந்தவை. மற்ற எலிகளைப் போலல்லாமல், தினமூ பறக்கக்கூடும். பொதுவாக, அவை வலுவான பறவைகள் அல்ல. வரலாற்றுக்கு முந்தைய பறக்கும் பறவைகளிலிருந்து உருவான அனைத்து எலிகளும், மற்றும் பறவைககளும் இந்த பறவைகளின் மிக நெருக்கமான உறவினர்.
சொல்லிலக்கணம்
கிரிப்டுரெல்லஸ்  மூன்று இலத்தீன் அல்லது கிரேக்கம் சொற்களிலிருந்து உருவாகிறது. கிருப்டோஸ் என்பதன் பொருள் மூடப்பட்ட அல்லது  'மறைக்கப்பட்ட' என்பதாகும். ஓரா  என்பதன் பொருள்  'வால்' ,மற்றும்  எல்லஸ்  என்பதன் பொருள்  'குறைவு' . எனவே,  கிரிப்டுரெல்லஸ்  என்பதற்கு சிறிய மறைக்கப்பட்ட வால் என்று பொருள்.
வரம்பு மற்றும் வாழ்விடம்
இது வெப்பமண்டல சதுப்புநிலக் காடுகள் மற்றும் தாழ்வான காடுகளில்,500மீ வரை உயரத்தில் காணப்படுகிறது. இந்த இனம் வடகிழக்கு மற்றும் வடமேற்கு பிரேசில், பிரெஞ்சு கயானா மற்றும் தென் அமெரிக்காவின் கிழக்கு பெரூ ஆகியவற்றிற்கு சொந்தமானது.
விளக்கம்
பழுப்புத் தினமூ பறவையின் நீளம் 27க்கு 29 செ.மீ இல் 1. இதன் தொண்டை மற்றும் வயிறு வெண்மையானது. அதன் பக்கவாட்டுகள் கருப்பு நிறமாக உள்ளன. அதன் கிரீடம் மஞ்சள் நிறத்திலும்-கால்கள் சாம்பல் நிற வண்ணத்திலும் இருக்கும்.
நடத்தை
மற்ற தென்அமெரிக்க பறவை வகை போலவே, பழுப்புத் தினமூ பறவையும் தரையிலிருந்தோ அல்லது தாழ்வான புதர்களிலிருந்தோ பழத்தை சாப்பிடுகிறது. இவை சிறிய அளவிலான மலர் மொட்டுகள், மென்மையான இலைகள், விதைகள் மற்றும் வேர்களை சாப்பிடுகின்றன. பழுப்புத் தினமூ பறவை 4 வெவ்வேறு பெண் பறவைகளிடமிருந்து வரக்கூடிய முட்டைகளை அடைகாக்கும். பொதுவாக 2-3 வாரங்கள், அதாவது அவை சொந்தமாக பறக்க தயாராக இருக்கும் வரை அவற்றை வளர்க்கும்.
ஏர்மிட்டேச் அருங்காட்சியகம்
ஏர்மிட்டேச் அருங்காட்சியகம் (Hermitage Museum) என்பது, உருசியாவின், சென். பீட்டர்சுபர்க் நகரில் அமைந்துள்ள கலைக்கும் பண்பாட்டுக்குமான அருங்காட்சியகம் ஆகும். உலகின் மிகப் பழையனவும், பெரியனவுமான அருங்காட்சியகங்களுள் ஒன்றான இது, பேரரசி கத்தரீனால் 1764 ஆம் ஆண்டு நிறுவப்பட்டு 1852 ஆம் ஆண்டில் மக்கள் பார்வைக்குத் திறந்துவிடப்பட்டது. இங்குள்ள மொத்த அரும்பொருட் சேமிப்புக்களின் எண்ணிக்கை ஏறத்தாழ மூன்று மில்லியன்கள் ஆகும். இவற்றுள் மிகச் சிறு பகுதியே காட்சிக்கு வைக்கப்பட்டுள்ளது. இங்குள்ள சேமிப்புக்களுள் உலகின் மிகப்பெரிய ஓவியச் சேமிப்பும் அடங்கும். இந்த அருங்காட்சியகம் ஆறு வரலாற்றுச் சிறப்புப் பெற்ற கட்டிடங்கள் என்பன உள்ளடங்கிய பெரிய கட்டிடத் தொகுதியில் அடங்கியுள்ளது. அரண்மனை எம்பாங்க்மென்ட் சாலை ஓரமாக அமைந்துள்ள இக்கட்டிடத் தொகுதியுள் உருசியப் பேரரசரின் முன்னைய வதிவிடமான மாரிகால அரண்மனையும் அடங்கும். இந்த அருங்காட்சியகத்துக்கு வெளிநாடுகளிலும் கண்காட்சி மையங்கள் உள்ளன. இந்த அருங்காட்சியகம் உருசிய மத்திய அரசின் சொத்து ஆகும்.
கட்டிடங்கள்
thumb|center|upright=4|ஏர்மிட்டேச் அருங்காட்சியகத் தொகுதி. இடமிருந்து வலமாக: ஏர்மிட்டேச் அரங்கம் – பழைய ஏர்மிட்டேச் – சிறிய ஏர்மிட்டேச் – மாரிகால அரண்மனை (புதிய ஏர்மிட்டேச், பழைய ஏர்மிட்டேச்சுக்குப் பின்னால் உள்ளது). இந்த அருங்காட்சியகத் தொகுதியில் உள்ள ஆறு கட்டிடங்களுள் மாரிகால அரண்மனை, சிறிய ஏர்மிட்டேச், பழைய ஏர்மிட்டேச், புதிய ஏர்மிட்டேச் ஆகிய நான்கு கட்டிடங்களின் சில பகுதிகள் பொது மக்கள் பார்வைக்காகத் திறந்து விடப்பட்டுள்ளன. ஏனைய இரண்டு கட்டிடங்கள் ஏர்மிட்டேச் அரங்கமும், ஒதுக்க இல்லமும் ஆகும். தொடக்கத்தில் இந்த அருங்காட்சியகம் சிறிய ஏர்மிட்டேச் கட்டிடத்தில் மட்டுமே இயங்கியது. காலப்போக்கில் பழைய ஏர்மிட்டேச், புதிய ஏர்மிட்டேச், மாரிகால அரண்மனை ஆகிய கட்டிடங்களையும் உள்ளடக்கி விரிவாக்கப்பட்டது. அண்மைக் காலத்தில் ஏர்மிட்டேச் அருங்காட்சியகம், அரண்மனைச் சதுக்கத்தில் மாரிகால அரண்மனைக்கு முன்னுள்ள பொது ஊழியர் கட்டிடம், மென்சிக்கோவ் அரண்மனை ஆகியவற்றுக்கும் விரிவாக்கப்பட்டுள்ளது.
பகுப்பு:உருசியாவிலுள்ள அருங்காட்சியகங்கள்
ஔரத் சட்டமன்றத் தொகுதி
ஔரத் சட்டமன்றத் தொகுதி (Aurad Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பீதர் மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். பீதர் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 52 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:பீதர் மாவட்டம்
மற்போர்
thumb|right|250px|[[நடாம் விழா]] right|100px மற்போர் என்பது இரண்டு ஆட்கள் ஆயுதங்கள் இல்லாமல் ஈடுபடும் ஒருவகைப் போர் அல்லது தற்காப்புக் கலை ஆகும். இது உலகின் பல்வேறு சமூகங்களுக்கு இடையேயும் உள்ள ஒரு கலை வடிவம். இந்திய மரபிலும், தமிழர் மரபிலும் மற்போர் சிறப்புற்று இருந்தது. "மல்:என்பதற்கு வலிமை, மற்றொழில், எனப் பொருள் வழங்குகின்றன தமிழில், இம் மற்போர் தமிழ் இலக்கியங்களில் 'மல்லாடல்' என வழங்கப்படுகின்றது." மற்போர் இன்று ஒரு விளையாட்டாக, அரங்கக் கலையாகப் பெரிதும் பயிலப்படுகிறது. இது ஒரு ஒலிம்பிக் விளையாட்டும் ஆகும்.
தமிழர் மரபில் மற்போர்
மல்லாடல் பிற்காலத்தில் குஸ்தி என்ற சொல்லாலும் குறிக்கப் படுகிறது. மற்போராளிகளைப் பயில்வான் என்றும் குறிப்பர். மற்போர் விளையாட்டு நம்நாட்டில் நெடுங்காலமாகப் பயிலப்பட்டு வருகிறது. பல்லவ மன்னன் முதலாம் நரசிம்ம பல்லவன் மற்போரில் சிறந்தவனாக இருந்ததால் அவனுக்குச் சிறப்புப் பெயராக மாமல்லன் என்ற பெயர் ஏற்பட்டது. அவன் பெயராலே மாமல்லபுரம் என்ற ஊர் பெயர் ஏற்பட்டது.
கோதா
மற்போர் களத்திற்கு கோதா என்பது பெயராகும். இந்த கோதாவை எவ்வாறு தயார்ப்படுத்தினார்கள் என்றால், செம்மண் கொண்டுவந்து கொட்டி அதில் ஒரு பருக்கைக்கல் கூட இல்லாமல் சுத்தமாக்கி மென்மையாக்கி, அதன் மீது நல்லெண்ணெய் அல்லது ஆமணக்கு எண்ணெய், தயிர், பால், போன்றவற்றை இயன்றவரை ஊற்றி அந்த மண்ணை ஒரு வட்டை கொண்டு நன்றாக அடித்து, கட்டியாக்கி, வெயிலில் உலரவிட்டு, ஒரு கிழமை கழித்து அது நல்ல கட்டாந்தரையான பின்னர் தரையை நன்றாக மறுபடியம் இடித்து, மண்ணை தூள்தூளாக்கி விடுவார்கள். பின்னர் அதில் மற்போர் புரிந்தால் மென்மையாக இருக்கும்.'' ,
தமிழ்த் திரைப்படங்களில் மற்போர்
காஞ்சித் தலைவன்,பருத்திவீரன், மதராசபட்டினம் ஆகிய தமிழ் திரைப்படங்களில் சில மற்போர் காட்சிகள் இடம்பெற்றன.
வெளி இணைப்புகள்
பகுப்பு:தமிழர் தற்காப்புக் கலைகள்
திருநேத்ரப்பிரியா
திருநேத்ரப்பிரியா இராகம் கருநாடக இசையில் பயன்படும் இராகங்களில் ஒன்றாகும். இது 16 ஆவது மேளகர்த்தா இராகமாகிய, "அக்னி" என்றழைக்கப்படும் 3 ஆவது சக்கரத்தின் 4 ஆவது மேளமாகிய சக்ரவாக இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), சுத்த மத்திமம் (ம1), சதுஸ்ருதி தைவதம் (த2), கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:சக்ரவாகத்தின் ஜன்னிய இராகங்கள்
சிதல்சஸ்தி
சிதல் சஸ்தி (Sitalsasthi) என்றும் அழைக்கப்படும் சீதாலசஸ்தி சிவன் மற்றும் பார்வதியின் திருமணமாக கொண்டாடப்படுகிறது. இது உத்கல் பிராமணர்கள் (பொதுவாக ஒடியா பிராமணர்கள் அழைக்கப்படுபவர்கள் ) மற்றும் ஆரண்யக பிராமணர்கள் (பொதுவாக ஜாதுவா பிராமணர்கள் என்று அழைக்கப்படுபவர்கள்) ஆகியோரின் முக்கிய பண்டிகையாகும். 400 ஆண்டுகளுக்கு முன்பு சம்பல்பூர் மன்னர் புரி மாவட்டத்தின் பிராமண சாசன கிராமங்களில் இருந்து உத்கல் வைதிக பிராமணர்களை அழைத்து வந்த பின்னர் சம்பல்பூரில் இது தொடங்கப்பட்டது. நந்தபாதாவின் வட்டாரங்கள் இந்த பிராமணர்களில் மிகப் பழமையானவை. முதலில் சிதல்சஸ்தி உத்சவத்தை ஆரம்பித்தார்கள். இந்த இந்து பண்டிகை ஒரு திருவிழா வடிவில் உள்ளது. இங்கு பல்வேறு தரப்பு மக்களும் கலைஞர்களும் பங்கேற்கின்றனர். மேலும் இது மிகவும் அழகாகவும், வாழ்க்கையின் உண்மையான நிறங்களை வெளிப்படுத்தவும் செய்கிறது. ஒவ்வொரு ஆண்டும் இது கோடை காலத்தின் இறுதியில் ( ஆனி மாதத்தின் பிரகாசமான பதினைந்து நாட்களில் ஆறாவது நாள்) கொண்டாடப்படுகிறது. சூரியனின் வெப்பத்திலிருந்து விடுபட மழைக் கடவுள்களை அழைப்பதே இதன் நோக்கமாகும். திருவிழாக் காலத்தில், சம்பல்பூர் அருகிலுள்ள மாநிலங்கள் மற்றும் வெளிநாடுகளில் இருந்தும் சுற்றுலாப் பயணிகளை ஈர்க்கிறது.
புராணக் கதை
சிவமகாபுராணத்தில் சித்தரிக்கப்பட்டுள்ளபடி கௌரி மற்றும் சங்கரரின் திருமணத்தை கொண்டாடும் விதமாக சிதல்சஸ்தி அனுசரிக்கப்படுகிறது. தாரகாசுரன் உலகம் முழுவதும் ( மேலோகம், புவி மற்றும் பாதாள லோகம்) பயங்கரத்தையும் பேரழிவையும் ஏற்படுத்தியபோது, அனைத்து தேவதைகளும் ஒரு தீர்வைக் கண்டுபிடிக்க விஷ்ணுவை அணுகினர். சிவனுக்குப் பிறக்கும் மகனால் மட்டுமே தாரகாசுரனை கொல்ல முடியும் என்று பிரம்மா வரம் அளித்துள்ளார். தாரகாசுரன் தன் முதல் மனைவியான சதியின் ( தாட்சாயிணி ) மரணத்திற்குப் பிறகு, சிவபெருமானை விட்டுப் பிரிந்து, உலகத்தை விட்டு வெளியேறி, வனாந்தரத்தில் சுற்றித் திரிந்து, துறவற வாழ்க்கை வாழ்ந்தான். அவனுக்கு தன்னை கொல்ல ஒரு குழந்தை பிறக்க மாட்டான் என்பது நன்றாகவே தெரியும். மேலும் சிவன் ஆழ்ந்த தியானத்தில் இருந்தார். விஷ்ணுவின் ஆலோசனையின் பேரில் அனைத்து தேவதைகளும் சக்தியை அணுகி பார்வதியாக பிறக்குமாறு வேண்டி நின்றனர். அனைத்து தேவதைகளின் வேண்டுகோளின் பேரில், சக்தி தன்னை சதியாக (பார்வதி) இமய மன்னனின் மகளாகப் பிறந்து வளர்ந்தாள். நாரதர் பார்வதியிடம் சிவனைப் பற்றிய பல கதைகளைச் சொல்லி சிவனைத் திருமணம் செய்து கொள்ளும்படி வற்புறுத்தினார். பார்வதி தவத்தில் ஆழ்ந்தார். ஆனால் யுகங்கள் கடந்தும் சிவனின் தவத்தை கலைக்க முடியவில்லை. மீண்டும் அனைத்து தேவர்களும் பிரச்சனையை தீர்க்க விஷ்ணுவை அணுகினர். விஷ்ணுவால் பரிந்துரைக்கப்பட்ட காம தேவன் தனது வில்லை எடுத்து சிவன் மீது காதல் அம்பு எறிந்தார். சிவன் விழித்தெழுந்து தனது மூன்றாவது கண்ணைத் திறந்து காமதேனை எரித்தார்; அன்றிலிருந்து காமதேவன் அனங்க வடிவத்தை எடுத்தார். ஆனால் இதன் பலனாக பார்வதியின் தியானம் நிறைவேறியது. பஞ்சமி அன்று சிவன் பார்வதியின் திருமணம் நடந்தது.
விழா
ஒரு பரிந்துரைக்கப்பட்ட குடும்பம் பார்வதியின் தாய், தந்தையாக செயல்படுகிறது. மேலும் சிவனிடம் பார்வதியின் கைகளை வழங்குகிறது. சிவன் 'சுயம்பு' என்பதால் அவருக்கு தாய் தந்தையாக யாரும் செயல்படுவதில்லை.
சிவன் தனது கோவிலிலிருந்து மற்ற தெய்வங்களுடன் திருமண ஊர்வலத்தைத் தொடங்குகிறார். நரசிம்மர் பொறுப்பேற்று மணமகள் இல்லத்திற்கு ஊர்வலத்தை அழைத்துச் செல்கிறார். தேவிகளின் குடும்பம் ஊர்வலத்தை வரவேற்கிறது (நமது திருமணங்களில் செய்வது போல). சிலைகள் அழகாக அலங்கரிக்கப்பட்ட பல்லக்கில் வைக்கப்பட்டு, பார்வதியின் தந்தை மற்றும் தாய் மற்றும் பிற உறவினர்கள் 'கன்யாதானம்' செய்து திருமணம் செய்து வைக்கின்றனர். அடுத்த நாள் ஊர்வலம் பார்வதியுடன் கோவிலுக்கு (மந்திர பிரவேசம் ) திரும்புகிறது. நாட்டுப்புற நடனம், நாட்டுப்புற இசை, பிற நடனங்களின் வெவ்வேறு வடிவங்கள் மற்றும் இசை & வெவ்வேறு அணிவகுப்புகள் இந்த திருவிழாவின் முக்கிய ஈர்ப்பாகும்.
முன்னதாக திருவிழா சம்பல்பூர் நகரின் அதாவது நந்தபாதா மற்றும் நந்தபாதா என்ற இரண்டு இடங்களில் ஏற்பாடு செய்யப்பட்டது. பின்னர் 1972 இல் முடிபாதா வட்டாரத்தில் வசிப்பவர்கள் மற்றொரு திருவிழாவை ஏற்பாடு செய்தனர். ஒரு கூட்டு ஒருங்கிணைப்புக் குழு இப்போது திருவிழாவிற்கான முழுமையான ஏற்பாட்டைக் கவனிக்கிறது. இப்போதெல்லாம் சிதல்சஸ்தி திருவிழாவை நகரின் ஒவ்வொரு தெருக்களிலும் காணலாம். அது அருகிலுள்ள பர்கர் மற்றும் ஜார்சுகுடா நகரங்களுக்கும் பரவியுள்ளது. எனவே இது மேற்கு ஒடிசாவின் முக்கியமான பண்டிகைகளில் ஒன்றாக மாறியுள்ளது.
சான்றுகள்
பகுப்பு:சூன் சிறப்பு நாட்கள் பகுப்பு:மே சிறப்பு நாட்கள் பகுப்பு:இந்து சமய விழாக்கள் பகுப்பு:ஒரியப் பண்பாடு
பொரி வல்லூறு
பொரி வல்லூறு (peregrine falcon, Falco peregrinus) என்பது ஒரு பல்கொய்ன்டே குடும்பத்தைச் சேர்ந்த ஒரு கொன்றுண்ணிப் பறவை ஆகும். இது ஒரு பெரிதான, காகத்தின் அளவுகொண்ட வல்லூறு ஆகும். இது நீல-பழுப்பு நிறத்தை பின்னும், கீழ்ப்பகுதியில் வெள்ளையும், கருப்புத் தலையும் கொண்டு காணப்படும். இதன் கண்கள், கால்கள், அலகு போன்றவை மஞ்சள் நிறத்தில் இருக்கும். இது பாம்பு, எலி, வாத்து, நீர்ப் பறவை போன்றவற்றை பிடித்து உண்ணும் பறவையாகவும், பால் ஈருருமை உடையதாகவும், ஆண் பறவையைவிட பெண் பறவை சற்று பெரியனவாக இருக்கும். பொரி வல்லூறு அதன் வேகத்திற்கானப் புகழ் பெறுகிறது. இதன் வேகம் வேட்டையாட கீழே குதிக்கும்போது 322 km/h வரைக்கு மேல் செல்வதால் இது உலகிலேயே அதி வேகமாக பறக்கும் பறவையாக உள்ளது. தேசிய புவியியல் தொலைக்காட்சி நிகழ்ச்சியின்படி, இதனுடைய அதி உச்ச வேகமான 389 km/h பதிவு செய்யப்பட்டுள்ளது.
பொரி வல்லூறு அதன் வாழிட எல்லையில் உள்ள நகர்ப்புற வனவிலங்குகளில் மிகவும் குறிப்பிடத்தக்க எடுத்துக்காட்டு ஆகும். நகர் புறங்களில் இவை உயரமான கட்டிடங்களை கூடு தளங்களாக பயன்படுத்துகின்றன. அங்கு இவை புறாக்கள், வாத்துகள் போன்ற ஏராளமான இரைகளை பயன்படுத்திக் கொள்கிறன. பறவையியில் வல்லுநர்கள் இதில் 17 முதல் 19 துணையினங்களை அங்கீகரிக்கின்றனர். இதன் துணையினங்கள் தோற்றத்திலும் வாழிட எல்லையிலும் வேறுபடுகின்றன.
விளக்கம்
பொரி வல்லூறு 34 முதல் 58 செமீ (13-23 அங்குலம்) உடல் நீளம் மற்றும் இறக்கைகள் வரை 74 முதல் 120 செமீ (29-47 அங்குலம்) அகலம் கொண்டது. இதன் அலகு கருநீலநிறமாக முனை கருத்துக் காணப்படும். விழிபடலம் புழுப்பு நிறத்தில் இருக்கும். கால்களும், விரல்களும் மஞ்சள் நிறத்தில் இருக்கும். கூரிய இறகு முனைகளையும் அகன்ற தோள்களையும் கொண்ட வல்லூறு இது. இதன் தலை சிலேட் கருப்பாக இருக்கும். கருத்த மோவாய்க் கோடு காணப்படும். உடலின் மேல் பக்கம் சாம்பல் நிறமாகக் கருப்பு பட்டைகளுடன் காணப்படும். கீழ்பாகம் இளஞ் சிவப்பான பழுப்பு வெளிர் மஞ்சள் கலந்த வெள்ளையுமாகக் காணப்படும். அடுத்தடுத்து காணப்படும் கருப்பு பட்டைகள் கீழ் மார்பு வயிறு ஆகியவற்றின் வெள்ளை நிறத்தைப் பொரி பொரித்தது போன்ற தோற்றம் பெறச் செய்வதாலேயே இதனைப் பொரி வல்லூறு என அழைக்கின்றனர். உயரப் பறக்கும்போது மோவாய், தொண்டை ஆகியவற்றின் மீது நெடுக்காகக் காணப்படும் கருப்புக் கோட்டை வைத்து இதை அடையாளம் காணலாம். இதன் வால் கருஞ் சாம்பல் நிறமாக ஆழ்ந்த கருஞ் சாம்பல் நிறப்பட்டைகளுடனும் வெள்ளை முனையுடனும் காணப்படும்.
நடத்தை
இந்தப் பறவை இணையாக அல்லாமல் தனித்து திரியக்கூடியது. காலையிலும், அந்தியிலும் சுறுசுறுப்பாக வேட்டையாடும். நண்பகல் வெயிலின்போது மரத்தின் இலை மறைவிலோ அல்லது மணலில் புதர்களின் நிழலிலோ அமர்ந்திருக்கும். நீரில் நீந்தியபடி உள்ள வாத்துகளையோ காட்டில் மேயும் புறாக்களையோ பிடித்து வேட்டையாடும். பெரும்பாலும் நீரில் வாழும் பறவைகளையே இது விரும்பி வேட்டையாடும். காலி்ன் பின் விரலாலேயே இவை இரையைத் தூக்கிச் செல்கின்றன. வாத்து, முக்குளிப்பான், நீர் கோழி போன்ற நீர்வாழ் பறவைகளே இதன் முக்கிய உணவு ஆகும்.
இந்திய தேசிய ஆவணக்காப்பகம்
இந்திய தேசிய ஆவணக்காப்பகம் (National Archives of India) என்பது இந்திய அரசின் அலுவல்சாராத ஆவணங்களைப் பாதுகாத்து வைக்கின்ற இடம் ஆகும். இதுநிர்வாகிகள் மற்றும் அறிஞர்களின் பயன்பாட்டிற்காக இயங்கி வருகிறது. பிரிட்டிஷ் இந்தியாவின் தலைநகரான கல்கத்தாவில் 1891 ஆம் ஆண்டில் இம்பீரியல் பதிவுத் துறையாக முதலில் நிறுவப்பட்ட தேசிய ஆவணக் காப்பகம் டெல்லியில் ஜன்பத் மற்றும் ராஜ்பத் சந்திப்பில் அமைந்துள்ளது. இது இந்திய அரசின் பண்பாட்டுஅமைச்சகத்தின் கீழ் பண்பாட்டுத் துறையின் இணைக்கப்பட்ட அலுவலகமாக செயல்பட்டு வருகிறது.
வரலாறு
thumb| இந்திய தேசிய ஆவணக்காப்பக [[புது தில்லி வளாகம் ]] thumb| இந்திய தேசிய ஆவணக் காப்பகம், புது தில்லி இம்பீரியல் பதிவுத் துறை மார்ச் 11, 1891 ஆம் நாளன்று கல்கத்தாவில் (கொல்கத்தா) அமைக்கப்பட்டது. ஜி.டபிள்யூ ஃபாரஸ்ட் என்பவர் அதன் துறைத் தலைவராக நியமிக்கப்பட்டார். 1911 ஆம் ஆண்டில் இது புதிய தலைநகரான புது தில்லிக்கு மாற்றப்பட்டது, 1926 ஆம் ஆண்டில் அது அதன் புதிய கட்டிடத்திற்கு மாற்றப்பட்டது. கட்டிடக் கலைஞர் எட்வின் லுடியன்ஸ் என்பவரால் நகரத் திட்டத்தில் கிங்ஸ் வே மற்றும் குயின்ஸ் வே சந்திப்பில் 'பாயிண்ட் பி' ஐச் சுற்றி திட்டமிடப்பட்ட நான்கு அருங்காட்சியகம் மற்றும் ஆவணக் காப்பகக் கட்டடங்களில் இதுவும் ஒன்றாகும். இருந்த போதிலும், இந்த ஒரு கட்டடம் மட்டுமே அப்போது கட்டப்பட்டது. இது நியோ-கிளாசிக்கல் பாணியில் கட்டப்பட்ட கட்டிடம் ஆகும். முதலில் இது இம்பீரியல் ரெக்கார்ட் அலுவலகம் என்று அழைக்கப்பட்டு வந்தது.
அப்போதைய இந்திய ஜனாதிபதியாக இருந்த ஸ்ரீ கே.ஆர்.நாராயணன், தேசிய ஆவணக்காப்பகத்தின் அருங்காட்சியகத்தை ஜூலை 6, 1998 ஆம் நாளன்று பொது மக்களுக்காகத் திறந்து வைப்பதாக அறிவித்தார். இந்த அருங்காட்சியகம் தேசிய ஆவணக்காப்பகத்தின் பன்முக இருப்புக்கள் பற்றிய ஒரு பிரதிநிதித்துவ கண்ணோட்டத்தை வழங்குகிறது, மேலும் ஆவணக்காப்பக இருப்புக்களில் ஒரு சாதாரண மனிதனின் ஆர்வத்தை ஊக்குவிக்கின்ற வகையில் இது அமைந்துள்ளது.
இந்திய தேசிய ஆவணக் காப்பகம் போபாலில் ஒரு பிராந்திய அலுவலகத்தையும், புவனேஸ்வர், ஜெய்ப்பூர் மற்றும் பாண்டிச்சேரி ஆகிய இடங்களில் மூன்று பதிவு மையங்களையும் கொண்டு செயல்பட்டு வருகிறது.
ஆவணங்கள்
இடது|thumb| இந்திய தேசிய ஆவணக்காப்பகத்தில் 'அபிலேக்-படால்', 2015 இன் பதிவுகளின் ஆன்லைன் தேடல் போர்ட்டலைத் தொடங்கும் விழா தேசிய காப்பகங்களில் உள்ள இருப்புகள் 1748 ஆம் ஆண்டு முதல் உள்ளவையாக அமைந்துள்ளன. இங்கு உள்ள ஆவணங்கள் ஆங்கிலம், அரபு, இந்தி, பாரசீகம், சமஸ்கிருதம், மோடி மற்றும் உருது உள்ளிட்ட மொழிகளில் அமைந்துள்ளன. அவை காகிதம், பனை ஓலை, பிர்ச் பட்டை மற்றும் காகிதத்தோல் ஆகிய பொருள்களைக் கொண்டு செய்யப்பட்டவையாக அமைந்துள்ளன. இங்குள்ள பதிவுகள் பொது ஆவணங்கள், ஓரியண்டல் பதிவுகள்,, கையெழுத்துப் பிரதிகள் மற்றும் தனியார் ஆவணங்கள் என நான்கு பிரிவுகளில் வகைப்படுத்தப்பட்டுள்ளன.
பதிவுகளைப் பாதுகாப்பதிலும் கையாளுதலிலும் அக்கறை செலுத்தப்படாதது குறித்து ஒரு குறிப்பிட்ட அளவிலான விமர்சனங்கள் எழுந்துள்ளன.
கண்காட்சிகள்
இந்திய தேசிய ஆவணக் காப்பகம் தொடர்ந்து கண்காட்சிகளை நடத்தி வருகிறது. அவற்றுள் சுபாஷ் சந்திர போஸின் தடைநீக்கக்கோப்புகள் (2016), ஜம்மு காஷ்மீர் இந்தியாவுடன் இணைந்த 70ஆது ஆண்டினைக் குறிக்கும் வகையில் அமைந்த "ஜம்மு காஷ்மீர் சாகா" போன்றவை அடங்கும்.ஜம்மு காஷ்மீர் சாகா 10 ஜனவரி 2018 ஆம் நாள் முதல் 10 பிப்ரவரி 2018 ஆம் நாள் வரை நடைபெற்றது. 1973 ஆம் ஆண்டிற்கும்2015 ஆம் ஆண்டிற்கும் இடைப்பட்ட காலகட்டத்தில் இந்திய தேசிய ஆவணக் காப்பகம் பல்வேறு கருப்பொருள்களில் 108 கண்காட்சிகளை நடத்தியுள்ளது.
வெளி இணைப்புகள்
பகுப்பு:இந்திய வரலாற்றுவரைவியல் பகுப்பு:ஆவணக் காப்பகங்கள் பகுப்பு:இந்திய அரசு அமைப்புகள்
சிதம்பரநாதன் சபேசன்
சிதம்பரநாதன் சபேசன் பிரித்தானியாவின் இளம் கண்டுபிடிப்பாளர். பொருட்களின் இருப்பிடத்தை அறிவதற்கான மிகவும் மலிவான புதிய மின்னணு பொறிமுறை ஒன்றைக் கண்டுபிடித்தார்.
வாழ்க்கைக் குறிப்பு
இந்நிலையில் பிரித்தானியாவில் புகழ் பெற்ற பல்கலைக்கழகங்களில் ஒன்றான ஷெஃபீல்ட் பல்கலைக்கழகத்தில் புலமைப்பரிசில் பெற்று தனது இளநிலை பொறியியற் கல்வியை 2007-ஆம் ஆண்டு நிறைவு செய்து இங்கிலாந்து அளவில் தெரிவான 18 முதல் மாணவர்களில் ஒருவராகத் திகழ்ந்தார். தொடர்ந்து தனது முதுமாணிக் கல்வியை இங்கிலாந்து கேம்பிறிட்ச் பல்கலைக்கழகத்தில் புலமைப் பரிசில் பெற்றுத் தொடர்ந்தார்.
கண்டுபிடிப்பு
இவரது கண்டுபிடிப்பைப் பயன்படுத்தி எந்தவொரு பொருளுடனும் ஒரு சிறு பொறியை இணைத்து விட்டால் அந்தப் பொருளுக்கான அடையாளமாகவும் அது இன்னாருடையது எனத் தெரிவிப்பதாகவும் அமைகிறது. அத்துடன் தனது இருப்பிடத்தைத் தொடர்ந்து அறிவித்துக் கொண்டும் உள்ளது. இது போன்ற அடையாள இணைப்புகள் ஏற்கனவே சந்தையில் இருந்தாலும் இவரது கண்டுபிடிப்பான பொறியை மிகக் குறைந்த விலையில் உருவாக்க முடியும் என்றும் மின்கலம் இல்லாமலேயே இயங்கவல்லது என்றும் தெரிவிக்கப்பட்டுள்ளது.
கண்டுபிடிப்பின் பயன்கள்
இவரது கண்டுபிடிப்பான intelligent wireless passive sensor technology system விமான நிலையத்தில் பயணிகளையும் பயணிகளின் உடமைகளையும் தெளிவாக இனங்காட்டக்கூடியது. இந்த பொறிமுறையை பெரிய விமான நிலையங்களில் பயன்படுத்தும் போது பயணப் பொதிகள் காணாமல் போதல், பயணிகள் தமது விமானத்தை தவற விடுதல் போன்ற பிரச்சினைகளைத் தவிர்க்க முடியும்.
விருதுகள்
இவரது கண்டுபிடிப்புக்காக அவருக்கு "ஐக்கிய இராச்சிய முன்னோடி" (UK Pioneer) விருதையும் "முடியாட்சியின் கல்விசார் தொழில் முனைவு" (Royal academic enterpreneurship) விருதையும் வழங்கிச் சிறப்பித்துள்ளனர். இவர் Master Of Physicology in Electronic Engg மற்றும் Doctor Of Physicology in Electronics Engg என்ற உயரிய படடங்களையும் பெற்றுக் கொண்டார். "Sir William Siemen Medal" பதக்கம் பெற்றுக் கொண்டார். இரண்டு Patents Inventer என்ற பட்டங்களையும் பெற்றுள்ளார்.
இவர் கேம்பிறிச் பல்கலைக்கழகத்தின் பட்டதாரிகள் கிரிக்கெட் கழக தலைவராகவும் கேம்பிறிச் பல்கலைக்கழகத்தின் பொறியியற் தொழில் நுட்ப இளைய வல்லுனர் அமைப்பின் தலைவராகவும் செயற்பட்டுள்ளார். இவரது கண்டு பிடிப்பான radio real time tagging system ஆனது பல வணிக நிறுவனங்களுக்கும் விமான நிறுவனங்களுக்கும் கோடிக்கணக்கான வருமானத்தை ஈட்டக்கூடிய வாய்ப்பினை உருவாக்கியுள்ளது.
பாலமேடு ஜல்லிக்கட்டு
மதுரை மாவட்டத்தில் உள்ள பாலமேடு என்னும் ஊரில் ஆண்டுதோறும் பொங்கல் நிகழ்ச்சியைக் கொண்டாடும் பொருட்டு நடத்தப்படும் தமிழர்களின் வீர விளையாட்டுகளில் ஜல்லிக்கட்டும் ஒன்று ஆகும். இவ்வூரில் நடக்கும் இவ் விளையாட்டைக் காண பல ஊர்களிலிருந்து ஏராளமான பொதுமக்களும், வெளி நாட்டுப் பயணிகளும் வந்து கூடுவது ஆண்டுதோறும் வழக்கம். இதனை ஏறுதழுவல் என்றும் அழைப்பர். 500 ஆண்டுகளுக்கு முன்பே இந்த வீர விளையாட்டு இருந்ததற்கானச் சான்றுகள் கிடைத்துள்ளன.
வீரர்கள்
மாடுபிடிக்கும் வீரர்களுக்குச் சமீபகாலமாக சீருடைகள் கட்டாயப்படுத்தப்பட்டுள்ளது. 2013 ஆம் ஆண்டு இங்கு நடந்த ஜல்லிக்கட்டில் மஞ்சள் நிறத்தில் மேலாடையும், நீல நிறத்தில் கால் சட்டையும் சீருடையாக இருந்தது. சீருடை அணிந்து வீரர்கள் மக்களின் ஆரவாரத்திற்கிடையே தடுப்பினுள் தயாராக இருப்பார்கள். "வாடிவாசல்" என்று அழைக்கப்படும் பகுதியிலிருந்து காளைகள் விரட்டிவிடப்படும். அதன் கொம்புகள் நேர்த்தியாக சீவப்பட்டு அதன் மேல் நாணயங்கள் கட்டப்பட்ட பொதி ஒன்றையும் கொம்பில் சுமந்து ஆக்ரோசமாக விரைந்து வரும். அக்காளைகளின் திமிலை வீரர்கள் லாவகமாக பிடித்து அடக்குவார்கள்.
பரிசுப் பொருட்கள்
மாட்டை அடக்கும் வீரர்களுக்கு பெண்களை திருமணம் செய்து வைத்ததாக வரலாறு கூறினாலும், தற்போது தங்க நாணயங்களோடு மிதிவண்டிகள், மிக்சிகள், கைபேசிகள், பாத்திரங்கள், வயர் பின்னப்பட்ட கட்டில்கள், அலமாரிகள் போன்றவையும் பரிசாக கொடுக்கப்படுகிறது.
காளைகள்
இங்கு வரும் காளைகள் இந்த ஊரிலிருந்து மட்டுமின்றி மதுரை மாவட்டம், திருச்சிராப்பள்ளி மாவட்டம், புதுக்கோட்டை மாவட்டம், தேனி மாவட்டம், விருதுநகர் மாவட்டம் போன்ற மாவட்டங்களில் உள்ள ஊர்களிலிருந்தும் வந்து போட்டியில் கலந்து கொள்வது வழக்கமாக உள்ளது.
2023
2023 ஆம் ஆண்டு ஜனவரி 16 ஆம் நாள் மஞ்சள்மலை ஆற்று மைதானத்தில் அமைச்சர் பி. மூர்த்தி போட்டியைத் துவக்கி வைத்தார். இதில் 335 மாடுபிடி வீரர்களும், வாடிவாசலில் 750 முதல் 1,000 காளைகளும் அவிழ்த்து விடப்பட்டன. முதல் இடத்தைப் பிடித்த மணி என்பவர் 16 காளைகளையும், இரண்டாமிடம் பிடித்த ராஜா என்பவர் 11 காளைகளையும், மூன்றாமிடம் பிடித்த அரவிந்த் என்பவர் 9 காளைகளையும் பிடித்தனர். இதில் மொத்தம் நான்கு சுற்று முடிவில் ஒருவர் உயிரிழந்தார் மற்றும் 18 நபர்கள் காயமடைந்தனர்.
வெளி இணைப்புகள்
பகுப்பு:மதுரை மாவட்ட நிகழ்வுகள் பகுப்பு:ஏறுதழுவல்
மு. செல்வராசனார்
புலவர் மு.செல்வராசனார் திருக்குறள்மீது மிகுந்த ஈடுபாடு கொண்டு, அதன் நெறியில் வாழ்ந்துவரும. பணிஓய்வு பெற்ற ஒரு தமிழாசிரியர்.
கல்வி
தொடக்கக் கல்வியை வாணதிரையன் குப்பத்துத் தி;ண்ணைப் பள்ளியிலும் 1942-1947 உயர்நிலைக் கல்வியை (1947-1952) செயங்கொண்ட சோழபுரத்தில் கழக உயர்நிலைப் பள்ளியிலும் தமிழ்மொழி மற்றும் இலக்கியக் கல்வியை (1952-1958) திருப்பனந்தாள் செந்தமிழ்க் கல்லூரியிலும் பெற்றார். தமிழில் வித்துவான், புலவர் பட்டங்களைப் பெற்று. புதுக்கோட்டை ஆசிரியர் பயிற்சிக் கல்லூரியில் தமிழாசிரியர் பயிற்சியை நிறைவு செய்தார்.
ஆசிரியர் பணி
இராமநாதபுரம் மாவட்டத்திலுள்ள இளையான்குடி ஐhகிர் உசேன்  பள்ளியில் தமிழாசிரியாகராகப் பணியில் இணைந்து சில ஆண்டுகள் பணியாற்றினாhர். பின்னர் சுண்டக்குடி, திருமழபாடி. கோவில்பட்டி, மீன்சுருட்டி, ஆகிய ஊர்களிலமைந்த அரசு மேல்நிலைப் பள்ளிகளில் முதனிலைத் தமிழாசியராகப் பணிபுரிந்து, கீழப்பழுவூர் அரசு மேல்நிலைப் பள்ளியின் முதுநிலைத் தமிழாசிரியராகவும் உதவித் தலைமையாசிரியராகவும் பணிபுரிந்து 31.07.1995 இல் ஓய்வு பெற்றார்.
திருக்குறள் பணிகள்
திருக்குறள் முழுவதையும் பல்திறப் பார்வையில் நுணுகி ஆராய்ந்து பல்வேறு தலைப்புகளில் இவரால் எழுதப்பட்ட கட்டுரைகள் ‘ திருக்குறள் அகழ்வாய்வு ‘ என்னும் தலைப்பில் தொகுக்கப்பெற்றும், இன்னமும் அவை நூல்வடிவம் பெறாததால், தமிழலகு அறியாத, ஆழ்கடல் முத்துக்களாகவே திகழ்கின்றன. சென்னை பல்கலைக் கழகத்தின் திருக்குறள் ஆய்விருக்கையில் பணிபுரிந்த பேராசிரியர் கு.மோகனராசு நடத்திவந்த உலகத் திருக்குறள் மையத்தில் மண்டல இயக்குநராக 1994 இல் பணிபுரிந்து, குறட்கருத்துகளைப் பரப்பினார். ஆண்டுதோறும் தைத்திங்கள் இரண்டாம் நாள் திருவள்ளுவர் பிறந்தநாளில், தம் இல்லத்தில் திருக்குறள் முற்றோதல் செய்து திருக்குறள் தொடர்பான பேச்சு, கட்டுரை, ஒப்புவித்தல் போட்டிகளை நடத்தி மாணவர்களுக்குப் பரிகளையும் வழங்கி வருகிறார்.
வாழ்வியல் நோக்கம்
தமிழிளைஞர்கள் திருக்குறளை தேர்வுக்குpரயதாகக் கொள்ளாமல் வாழ்வுக்குரியதாகக் கொள்ள வேண்டுமெனபதும் தம் திருக்குறள் அகழ்வாய்வுக் கட்டுரைகள் நூல்வடிவம்பெற குறள்நெறியினர் உதவவெண்டுமென்பதும்.
உசாத்துணை நூல்கள்
1.	நா.கோதாவரி திருக்குறள் நெறியில் வாழும் தமிழறிஞர். ஆய்வுக்கோவை, தொகுதி -2 2007 மதுரை காமராசர் பல்கலைக் கழக இந்தியப் பல்கலைக் கழகத் தமிழாசிரியர் மன்ற வெளியீடு 2.	ஆ.குணசேகரன், அரியலூர் மாவட்டத் தமிழ் சான்றோர் விடியல் வெளியீடு 2006 அரியலூர்
பகுப்பு:தமிழறிஞர்கள்
தமிழர் விலங்கியல்
தமிழர் தம் சுற்றாடலில் வாழும் விலங்குகளை உணவு, மருந்து, உடை, வேளாண்மை, போக்குவரத்து என பலதரப்பட்ட அடிப்படைத் தேவைகளை நிறைவு செய்ய பயன்படுத்துகின்றார்கள். மாடு, நாய், யானை, குரங்கு, புலி போன்ற விலங்குகளுடன் சமய, உளவியல் அடிப்படையிலான பிணைப்பும் உண்டு. இதனால் தமிழர்களிடம் இவ்விலங்குகள் பற்றி நுணுக்கிய அறிவு உண்டு. இந்த அறிவை தமிழர் விலங்கியல் எனலாம்.
வெளி இணைப்புகள்
பகுப்பு:தமிழர் விலங்கியல்
நெல்லி ஃபர்ட்டடோ
நெல்லி கிம் ஃபர்ட்டடோ (டிசம்பர் 2, 1978 அன்று பிறந்தார்) ஒரு கனடிய பாடகி-பாடலாசிரியர், இசைப்பதிவுத் தயாரிப்பாளர் மற்றும் நடிகையாவார். அவரது ஆல்பங்கள் உலகளவில் 22 மில்லியன் விற்றுள்ளன. கனடாவின் பிரிட்டிஷ் கொலம்பியாவில் உள்ள விக்டோரியா நகரத்தில் நெல்லி வளர்ந்தார். அவர் தற்போது டொரொண்டோவில் வசித்து வருகிறார்.
2000 ஆம் ஆண்டில் 'ஊஹா, நெல்லி!'' என்ற தனது அறிமுக ஆல்பத்தை வெளியிட்டதைத் தொடர்ந்து நெல்லி புகழ்பெற்றார். அவருக்கு கிராமி விருதைப் பெற்றுத் தந்து பெரும் முன்னேற்றத்தை அளித்த "ஐ'ம் லை எ பெர்ட்" என்ற தனிப்பாடலும் அந்த ஆல்பத்தில் இடம்பெற்றிருந்தது. அவர் தாயான பிறகு, வணிக ரீதியாகக் சுமாராக வெற்றிபெற்ற ஃபோக்லோரை (2003) வெளியிட்டார். 2006 ஆம் ஆண்டில் வெளியான லூஸ் என்ற ஆல்பம் மூலமாகவும் "பிராபிசுயஸ்", "மேன்ஈட்டர்," "ஆல் குட் திங்க்ஸ் (கம் டு ஆன் எண்ட்)" மற்றும் "சே இட் ரைட்" போன்ற அந்த ஆல்பத்தின் வெற்றிபெற்ற தனிப்பாடல்கள் மூலமாகவும் மீண்டும் புகழ்பெற்றார்.
ஆரம்பகால வாழ்க்கை
டிசம்பர் 2, 1978 அன்று கனடாவின் பிரிட்டிஷ் கொலம்பியாவில் உள்ள விக்டோரியா நகரத்தில் மரியா மான்யூலா மற்றும் ஆண்டனியோ ஜோஸ் ஃபர்ட்டடோ ஆகிய போர்ச்சுகீசிய பெற்றோருக்கு நெல்லி மகளாகப் பிறந்தார். அவரது பெற்றோர்கள் இருவரும் போர்ச்சுகலின் அசோரஸ் ஆர்சிபெலகோவில் இருந்து குடிபெயர்ந்தவர்கள் ஆவர். அவரது பெற்றோர் சாவ் மிக்வல் தீவில் பிறந்தவர்கள் ஆவர். பின்னர் 1960களில் கனடாவிற்கு குடிபெயர்ந்தனர். நெல்லி போர்ச்சுகீசிய கலாச்சாரத்தைப் பின்பற்றுவதோடு போர்ச்சுகீசியக் குடியுரிமையையும் வைத்திருக்கிறார். அவரது நான்காம் வயதில் போர்ச்சுகீசில் நடிக்கவும் பாடவும் ஆரம்பித்தார். சோவியத் உடற்பயிற்சியாளர் நெல்லி கிம்மின் நினைவாக நெல்லி ஃபர்ட்டடோவிற்கு இப்பெயர் வைக்கப்பட்டது. ரோமன் கத்தோலிக்க இல்லத்தில் வளர்ந்த நெல்லி தனது நான்காவது வயதில் போர்ச்சுகல் தினத்தில் தேவாலயத்தில் அவரது தாயாருடனான ஒரு ஜோடி நிகழ்ச்சியில் நடிக்கும் போது முதன் முதலில் பாடினார். அவர் மத நம்பிக்கைகளில் தெளிவில்லாமல் இருந்தபோதும் கடவுள், பத்து கட்டளைகள் மற்றும் ஏழு பாவச்செயல்களைத் தவிர்த்தல் போன்றவற்றில் நம்பிக்கை உடையவராக உறுதியாக இருக்கிறார். அவர் தனது ஒன்பதாவது வயதில் இசைக்கருவிகள் வாசிக்க ஆரம்பித்தார். ட்ரோம்போன், உகுலெலெ ஆகியவற்றை இசைக்கக் கற்றுக்கொண்டதோடு பின்னர் வந்த ஆண்டுகளில் கித்தார் மற்றும் கீபோர்டுகளையும் இசைக்கக் கற்றுக்கொண்டார். நெல்லி தனது 12வது வயதில் பாடல்கள் எழுத ஆரம்பித்தார். நெல்லி ஒரு பதின் பருவத்தினராக இருந்த போது போர்ச்சுகீசிய அணிவரிசை இசைக்குழுவில் (marching band) பங்குபெற்றார். நெல்லி தனது வலிமையான பணி நெறிமுறைகளின் மூலத்திற்கு அவரது குடும்பமே காரணம் என ஒப்புதல் அளிக்கிறார்; விக்டோரியா நகரத்தில் வீட்டு வேலை செய்பவராக இருந்த தனது தாயாருடன் எட்டு ஆண்டுகள் வழிமனைப் பணிப்பெண்ணாக நெல்லி பணியாற்றினார். தொழிலாளர் வர்க்கப் பின்னணியில் இருந்து வந்ததால் தான் தனது அடையாளத்தை நேர்மறையான வழியில் உருவாக்க முடிந்ததாக நெல்லி குறிப்பிட்டுள்ளார்.
ஆரம்பகாலத் தொழில் வாழ்க்கை
1997 ஆம் ஆண்டில் "அனைத்து-நகரியப் பெண்கள்" தனித்திறன் நிகழ்ச்சியான ஹனி ஜாம் ஷோகேசில் நெல்லி பங்குபெற்றார். அங்கு நெல்லியின் திறமையில் ஈர்க்கப்பட்ட த பிலாசபர் கிங்ஸ் பாடகர் ஜெரால்டு ஈட்டன் (aka ஜார்விஸ் சர்ச்), பின்னர் நெல்லியை அவருடன் எழுதுவதற்கு அணுகினார். அவரும் கிங்க்ஸ் உறுப்பினர் பிரையன் வெஸ்ட் இருவரும் நெல்லிக்கு டெமோ உருவாக்குவதற்கு உதவினர். நெல்லி டொரொண்டோவை விட்டு வெளியேறினாலும் ஈட்டன் மற்றும் வெஸ்ட்டுடன் பல பதிவுகளைப் பதிவு செய்வதற்காக மீண்டும் அங்கு திரும்பினார். அந்த இசைப்பதிவு நடந்து கொண்டிருந்த அந்தப் பருவமானது 1999 ஆம் ஆண்டில் அவருக்கு ட்ரீம்வெர்க்ஸ் ரெகார்ஸுடன் பதிவு ஒப்பந்தம் ஏற்பட வழிவகுத்தது. அதை அவர் கார்பேஜ் ட்ரம்மர் மற்றும் இசைப்பதிவுத் தயாரிப்பாளர் பட்ச் விக் ஆகியோரின் கூட்டாளியான A&R செயலாளர் பெத் ஹெல்ப்பர் மூலமாகக் கையெழுத்திட்டார். அந்த ஆண்டில் புரோக்டவுன் பேலஸ்: மியூசிக் ஃப்ரம் த ஒரிஜினல் மோசன் பிச்சர் சவுண்ட்டிராக்கில் நெல்லியின் முதல் தனிப்பாடல் "பார்ட்டி'ஸ் ஜஸ்ட் பிகன் (அகெயின்)" வெளியானது.
2000–02: ஊஹா, நெல்லி!
''
ஈட்டன் மற்றும் வெஸ்ட்டுடன் நெல்லி தொடர்ந்து பணியாற்றினார். 2000 ஆம் ஆண்டு அக்டோபர் மாதம் வெளியான நெல்லியின் அறிமுக ஆல்பமான ஊஹா, நெல்லி!க்கு அவர்கள் இணை-தயாரிப்பாளர்களாக இருந்தனர். அந்த ஆல்பம் வெளியானதைத் தொடர்ந்து, "பர்ன் இன் த ஸ்பாட்லைட் டூரில்" நெல்லி பங்கேற்றார். அதோடு மோபியின் ஏரியா:ஒன் நிகழ்ச்சியிலும் பங்கேற்றார்.
"ஐ'ம் லைக் எ பெர்ட்", "டர்ன் ஆஃப் த லைட்" மற்றும் "...ஆன் த ரேடியோ (ரிமம்பர் த டேஸ்)" ஆகிய மூன்று சர்வதேச தனிப்பாடல்களின் ஆதரவுடன் அந்த ஆல்பம் சர்வதேச அளவில் வெற்றி பெற்றது. 2002 ஆம் ஆண்டில் நான்கு கிராமி விருதுப் பரிந்துரைகளை அந்த ஆல்பம் பெற்றது. மேலும் அவரது அறிமுகத் தனிப்பாடல் அவருக்கு பெண்களின் சிறந்த பாப் குரல் செயல்பாட்டிற்கான விருதினைப் பெற்றுத் தந்தது. அவரது பல்வேறு உத்திகள் மற்றும் ஒலிகளின் புதுமையான கலவையின் காரணமாக விமர்சன ரீதியாகவும் நெல்லியின் பணி பாராட்டப்பட்டது. ஸ்லேண்ட் இதழ் அந்த ஆல்பத்தை "' பாப் இளவரசிகள்' மற்றும் புத்தாயிரத்தை மாற்றுவதில் பிரபலமான இசையாக இருந்த ராப்-மெட்டல் இசைக்குழுக்கள் ஆகியவற்றின் படைக்கு மகிழ்ச்சி நிறைந்த புத்துணர்வூட்டும் மாற்று மருந்து" என அழைத்தது.
பயண கலாச்சாரம் கொண்டிருந்த இசைக்கலைஞர்களிடமும், "மகிழ்ச்சியான நம்பிக்கை நிறைந்த மனப்பூர்வமான, உணர்ச்சிப்பூர்வமான இசையை உருவாக்குவதின் சவால்களை" எதிர்கொள்ளும் இசைக்கலைஞர்களிடமும் அந்த ஆல்பத்தின் இசை வலிமையான தாக்கத்தை ஏற்படுத்தியது. மேக்லீனின் இதழின்படி 2006 ஆம் ஆண்டு ஆகஸ்ட் மாதம் முதல் ஊஹா, நெல்லி! உலகளவில் ஐந்து மில்லியன் பிரதிகள் விற்பனையாகியுள்ளது.
2002 ஆம் ஆண்டில் தெரு ஹிப் ஹாப் குழு ஜுராசிக் 5 இன் ஆல்பம் பவர் இன் நம்பர்ஸில் "தின் லைன் " என்ற பாடலில் நெல்லி இடம்பெற்றார். அதே ஆண்டில் "புங்கா " என்ற ஆல்பத்தில் பால் ஓக்கன்ஃபோல்டின் "த ஹார்டர் தே கம் " பாடலில் நெல்லி பாடியிருந்தார். மேலும் "தீஸ் வேர்ட்ஸ் ஆர் மை ஓன்" என்ற பாடலையும் உருவாக்கியிருந்தார். கொலம்பிக் கலைஞர் ஜுவானெஸுடன் "ஃபோட்டோகிராஃபியா" பாடலில் நெல்லி இணைந்து பணியாற்றினார். அதில் அவர் தனது மற்றொரு மொழியின் மீது அவரது மாறுபாட்டை வெளிப்படுத்தி இருந்தார்.
2003–05: ஃபோக்லோர்
நெல்லியின் இரண்டாவது ஆல்பமான ஃபோக்லோர் 2003 ஆம் ஆண்டு நவம்பர் மாதம் வெளியானது. அந்த ஆல்பத்தின் இறுதி டிராக்கான "சைல்ட்வுட் ட்ரீம்சை" அவரது மகள் நெவிசுக்கு அர்ப்பணித்திருந்தார். அந்த ஆல்பத்தில் இருந்த தனிப்பாடல் "ஃபோர்க்கா" (போர்ச்சுகீசில் "ஆற்றல்" அல்லது "செய்து முடி" என்று பொருள்), 2004 ஆம் ஆண்டு ஐரோப்பியக் கால்பந்து சேம்பியன்ஷிப்பின் அதிகாரப்பூர்வ பாடலாக இருந்தது. லிஸ்பனில் சேம்பியன்ஷிப்பின் இறுதிப் போட்டியில் நெல்லி அப்பாடலைப் பாடினார். அங்கு போர்ச்சுகல் தேசிய அணி விளையாடியது. அதன் முன்னணித் தனிப்பாடலாக "பவர்லெஸ்ஸும் (சே வாட் யூ வாண்ட்)", இரண்டாவது தனிப்பாடலாக பால்லட்டான "ட்ரை"யும் இருந்தன. அந்த ஆல்பம் அவரது முதல் ஆல்பம் அளவிற்கு வெற்றியடையவில்லை. அதற்கு அந்த ஆல்பத்தில் இருந்த குறைவான "பாப்பி" ஒலியும் அவரது முத்திரையான ட்ரீம்வெர்க்ஸ் ரெகார்ட்ஸில் இருந்து சரியான விளம்பரம் இல்லாமை ஆகியவையும் ஓரளவிற்குக் காரணமாக இருந்தது. அப்போதுதான் ட்ரீம்வெர்க்ஸ், யூனிவர்சல் மியூசிக் க்ரூப்பிற்கு விற்பனை செய்யப்பட்டிருந்தது. 2005 ஆம் ஆண்டில் ட்ரீம்வெர்க்ஸ் ரெகார்ட்ஸுடன் நெல்லி உள்ளிட்ட அதன் பல கலைஞர்கள் கெஃப்பன் ரெகார்ட்ஸுடன் இணைந்தனர்.
"பவர்லெஸ் (சே வாட் யூ வாண்ட்)" பின்னர் ரீமிக்ஸ் செய்யப்பட்டது. அதில் கொலம்பிய ராக் கலைஞர் ஜுவானஸ் இடம்பெற்றார். அவர் நெல்லியுடன் முன்பு அவரது டிராக்கான "ஃபோட்டோகிராபியாவில்" ("போட்டோகிராப்") பணியாற்றியிருந்தார். இருவரும் மீண்டும் 2006 ஆம் ஆண்டில் நெல்லியின் ஆல்பமான லூசுக்கான தனிப்பாடல் "டெ பஸ்க்யூவில்" ("ஐ சர்ச்ட் ஃபார் யூ") இணைந்தனர்.
2006–2008: லூஸ்
2006 ஆம் ஆண்டு ஜூன் மாதம் நெல்லியின் மூன்றாவது ஆல்பம் லூஸ் வெளியானது. அவர் அந்த ஆல்பத்தை உருவாக்கிய போது தன்னிச்சையான ஆக்கப்பூர்வமான முடிவுகளை அவர் எடுத்த பிறகு இப்பெயரை வைத்தார். சிலர் ஹிப் ஹாப் மற்றும் R&B சார்பாக அவரது நாட்டுப்புற மற்றும் ராக் மூலங்களை "வணிக வெற்றிக்காக" அவர் விட்டுக்கொடுக்கிறார் எனக் குறிப்பிடுகின்றனர். அதே சமயம் மற்றவர்கள் அதிகப்படியான பதிவுகள் விற்பனையாக வேண்டும் என்பதற்காக அவரது இசை மற்றும் தோற்றத்தில் அவர் "கவர்ச்சியான" முயற்சியை மேற்கொள்கிறார் எனக் குற்றஞ்சாட்டுகின்றனர். இந்த ஆல்பம், முதலில் டிம்பாலேண்டால் உருவாக்கப்பட்டது. நெல்லி R&B, ஹிப் ஹாப் மற்றும் 1980களின் இசை ஆகியவற்றிலிருந்து ஒலிகளுடன் பரிசோதனை முயற்சிகள் மேற்கொண்டிருந்தார். நெல்லி ஆல்பத்தின் ஒலியை பங்க்-ஹாப் எனவும், "நவீன, பாப்பி, ஸ்பூக்கி" எனவும் அவராகவே குறிப்பிட்டிருந்தார். அவர் தனது இரண்டு வயது மகள் தோன்றுவதற்கு ஆல்பத்தின் இளமை நிறைந்த ஒலியை இயற்றிருந்தார். அந்த ஆல்பம் விமர்சகர்களிடம் இருந்து நெல்லியின் இசை மீது டிம்பாலேண்டின் "புதுப்பிக்கப்பட்ட" விளைவு எனப் பார்க்கப்பட்டதுடன் பொதுவாக நேர்மறை மதிப்பீடுகளைப் பெற்றது. மேலும் மற்றவர்கள் அதனை "நயமிக்க, சூட்டிகையான மற்றும் எதிர்பாராத ஒன்றாக" அழைத்தனர்.
140px|thumb|left|2006 ஆம் ஆண்டில் ராக் ஆம் ரிங்கின் நெல்லி பங்குபெற்றது நெல்லியின் இசைவாழ்க்கையில் மிகவும் வெற்றிகரமான ஆல்பமாக லூஸ் இருந்தது. அந்த ஆல்பம் கனடா மற்றும் அமெரிக்காவில் மட்டுமல்லாமல் உலகம் முழுவதும் பல நாடுகளில் முதல் இடத்தைப் பிடித்தது. அந்த ஆல்பத்தின் "பிராமிசுயஸ்" அமெரிக்காவில் அவரது முதல் முதல் தர வெற்றியை உருவாக்கியது. அத்துடன் ஐக்கிய இராட்சியத்தில் "மேன்ஈட்டர்" முதன் முதலாக முதலிடம் பெற்றது. "சே இட் ரைட்" என்ற தனிப்பாடல் உலகம் முழுதும் நெல்லியின் மிகவும் வெற்றியடைந்த பாடலானது. ஐரோப்பா மற்றும் அமெரிக்காவில் அதன் பெரிய வெற்றியின் காரணமாக அப்பாடல் அவரது இரண்டாவது முதல் தர வெற்றியானது. "ஆல் குட் திங்க்ஸ் (கம் டு ஆன் எண்ட்)" ஐரோப்பாவில் அவரது மிகவும் வெற்றிகரமான பாடலானது. அங்குள்ள பல நாடுகளில் தனிப்பாடல் தரவரிசைகளில் முதல் இடத்தைப் பிடித்தது.
பிப்ரவரி 16, 2007 அன்று, நெல்லி "கெட் லூஸ் சுற்றுப்பயணத்தைத்" தொடங்கினார். 2007 ஆம் ஆண்டு மார்ச் மாதம் அவர் தனது சொந்தநகரமான விக்டோரியாவிற்கு சேவ்-ஆன் ஃபுட்ஸ் மெமோரியல் சென்டருக்கான கலைநிகழ்ச்சி நடத்துவதற்காகத் திரும்பினார். அவரது வருகைக்கு மதிப்பளிக்கும் விதமாக, உள்ளூர்த் தலைவர்கள் வசந்த காலத்தின் முதல் நாளான மார்ச் 21, 2007ஐ நெல்லி ஃபர்ட்டடோ தினம் என அதிகார்ப்பூர்வமாக அறிவித்தனர். அந்த சுற்றுப்பயணத்துக்குப் பிறகு, அவர் லூஸ் த கன்சர்ட் என்று பெயரிடப்பட்ட அவரது முதல் நேரடி DVD/CD ஐ வெளியிட்டார். ஏப்ரல் 1, 2007 அன்று, நெல்லி சாஸ்காட்செவன் சாஸ்காடூனில் 2007 ஆம் ஆண்டு ஜூனோ விருதுகளின் நிகழ்ச்சியை நடத்தியதோடு தொகுப்பாளராகவும் இருந்தார். அதில் நெல்லி பரிந்துரைக்கப்பட்டிருந்த ஆண்டின் சிறந்த ஆல்பம், ஆண்டின் சிறந்த தனிப்பாடல் உள்ளிட்ட அனைத்து ஐந்து வகைகளிலும் விருதுகளை வென்றார். மேலும் ஜூலை 1, 2007 அன்று வெம்ப்ளி அரங்கில் டயானாவுக்காக நடத்தப்பட்ட கலைநிகழ்ச்சி மேடையில் நெல்லி தோன்றினார். அங்கு அவர் "சே இட் ரைட்", "மேன்ஈட்டர்" மற்றும் "ஐ'ம் லைக் எ பெர்ட்" ஆகிய பாடல்களை இயற்றினார்.
2007 ஆம் ஆண்டில், நெல்லி மற்றும் ஜஸ்டின் டிம்பர்லேக் இருவரும் டிம்பாலேண்டின் தனிப்பாடலான "கிவ் இட் டு மீ" இல் பங்கு கொண்டனர். அந்த தனிப்பாடல் அவருக்கு அமெரிக்க ஒன்றியத்தில் மூன்றாவது முறையாக முதலிடத்தைப் பெற்றது, ஐக்கிய இராட்சியத்தில் இரண்டாவது முறையாக முதலிடத்தைப் பெற்றது. 2008 ஆம் ஆண்டின் பிற்பகுதியில், நெல்லி தனது ஆல்பமான "சாங்க்ஸ் ஃபார் யூ, ட்ரூத்ஸ் ஃபார் மீ" பாடலான "ப்ரோக்கன் ஸ்ட்ரிங்க்ஸ்" க்காக ஜேம்ஸ் மோர்ரிசன் உடன் இணைந்தார். அந்த தனிப்பாடல் டிசம்பர் 8 அன்று வெளியாகி, ஜனவரியின் முற்பகுதியில் UK தனிப்பாடல்கள் தரவரிசையில் #2 இடத்தைப் பெற்றது.
2007 ஆம் ஆண்டில் கைலீ மினொக்யூவின் வருகைக்கான ஜோடிப்பாடலை அமைத்தது தொடர்பாக அவரது திட்டங்களை ஃப்ளேர் இதழுக்கு நெல்லி வெளியிட்டார். எனினும், அந்தப் பாடல் அவரது ஆல்பமான X இல் இடம்பெறவில்லை. ஆனால் மேல்குறிப்பிட்ட பாடலானது "இன்னும் ஈடிணையற்றறு உள்ளதாகவும்", அதனை அடைவதற்கானத் திட்டத்தில் இருப்பதாகவும் மினோக்யூ தெரிவித்தார். அவர் "நான் ஸ்டுடியோவிற்கு அழைக்கப்படுவது மற்றும் அதனைச் செய்வது குறித்து ஆவலாயிருக்கிறேன், ஏனெனில் நெல்லியும் நானும் இணைந்தால் அது சிறந்த நேரமாக இருக்கும் என்பதை நான் அறிவேன்" என்று குறிப்பிட்டார்.
2009: மி பிளான்
thumb|190px|left|மி பிளான் இணை-எழுத்தாளர் அலெக்ஸ் கியூபா நெல்லி வரவிருக்கும் ஆல்பத்திற்கான பாடல்களை ஆங்கிலத்தில் மற்றும் ஸ்பானிஷில் பதிவுசெய்யத் திட்டமிட்டிருப்பதாகவும், அவை "செப்டம்பர் 15, 2009 அன்று வெளியிடப்படலாம் என எதிர்பார்க்கலாம்" எனவும் டிசம்பர் 31, 2008 அன்று, எல் டயாரியோ லா பிரென்ஸா ஒரு கட்டுரையில் குறிப்பிட்டிருந்தார்.
ஃப்ளோ ரிடாவின் புதிய ஆல்பம் R.O.O.T.S. இல் கெளரவத் தோற்றத்தில் நெல்லி தோன்றினார். அது மார்ச் 31, 2009 அன்று வெளியானது. அவர் பங்கு பெற்ற டிராக் "ஜம்ப்" என்ற பெயரைக் கொண்டதாகும். டிவைன் ப்ரவுனின் லவ் குரோனிகல்ஸிலும் கெளரவத் தோற்றத்தில் நெல்லி தோன்றினார். "சன்கிளாசஸ்" பாடலின் பின்னணியை இணை-எழுத்தாளராக இருந்து பாடினார்.
மார்ச்சின் ஆரம்பத்தில், "கோட்ட நோ" என்ற பாடல் இணையத்தில் வெளியாகி அது நெல்லியினுடையது என்று கூறப்பட்டது. மார்ச் 4, 2009 அன்று அதற்கு பதிலளித்த நெல்லி அவரது மைஸ்பேஸ் வலைப்பதிவில் அது அவருடைய பாடல் அல்ல என்றும், அவர் இரண்டு புதிய ஆல்பங்களைப் பதிவு செய்து வருவதாகவும் அதில் ஒன்று ஸ்பானிஷிலும் மற்றொன்று போர்ச்சுகீசிலும் இருக்கும் என்று குறிப்பிட்டார். அவரது ஸ்பானிஷ் ஆல்பத்தின் தலைப்பு மி பிளான் ஆக இருக்கலாம் என்றும் அதன் முதல் தனிப்பாடல் "மனோஸ் ஆல் எய்ர்" (ஆங்கிலத்தில் "ஹேண்ட்ஸ் இன் த ஏர்" எனப்பொருள்படும்) என்ற தலைப்புடையதாக இருக்கும் எனவும் நெல்லி ஃபர்ட்டடோ, பெரிஸ் ஹில்ட்டனின் வலைப்பதிவின் மூலமாக அறிவித்தார். அந்த ஆல்பம் 12 புதிய பாடல்களைக் கொண்டதாக இருக்கும் எனவும் அனைத்தும் ஸ்பானிஷில் இருக்கும் எனவும் நெல்லி அவரது அதிகாரப்பூர்வ வலைத்தளத்தில் குறிப்பிட்டிருக்கிறார் இரண்டாவது தனிப்பாடல் "மாஸ்" நெல்லியின் அதிகாரப்பூர்வ வலைத்தளத்தில் அறிவித்திருந்த படி ஜூலை 21 அன்று வெளியானது. மூன்றாவது தனிப்பாடல் "மி பிளான்" (ft. அலெக்ஸ் கியூபா) ஆகஸ்ட் 11, 2009 அன்று ஐட்யூன்சில் வெளியானது. நான்காவது மற்றும் இறுதிக் கணக்கீட்டுத் தனிப்பாடலான "பாஜோ ஓட்ரா லஸ்" (ft. ஜூலியட்டா வெனெகாஸ் மற்றும் லா மாலா ரோட்ரிகஸ்) செப்டம்பர் 1, 2009 அன்று வெளியானது. மேலும் மெக்சிகன் நட்சத்திரம் அலெஜாண்ட்ரோ ஃபெர்னாண்டஸை "சூனோஸ்" ("ட்ரீம்ஸ்") என்ற ஜோடிப் பாடலுக்கு நெல்லி அழைத்தார். "மனோஸ் ஆல் எய்ர்" வீடியோ கிளிப் இட்'ஸ் ஆன் வித் லெக்ஸா சங்கில் ஜூலை 29 அன்று அரங்கேற்றப்பட்டது.
அவர் கனடிய பாடகர் k-osஇன் புதிய ஆல்பமான யெஸ்! என்பதில் சாக்ராட்ஸுடன் இணைந்து "ஐ விஷ் ஐ நியூ நாடல்லி போர்ட்மேன்" என்ற பாடலில் கெளரவத்தோற்றத்தில் தோன்றினார், அது 2009 ஆம் ஆண்டு ஜூலை மாதத்தின் முற்பகுதியில் வெளியானது. நெல்லி ஃபர்ட்டடோ டைஸ்டோவின் புதிய ஆல்பமான கலைடாஸ்கோப்பின் தனிப்பாடல் "ஊ வாண்ட்ஸ் டு பி அலோன்" இல் கெளரவத் தோற்றத்தில் தோன்றினார். அது அக்டோபர் 6, 2009 அன்று வெளியானது.
நெல்லி புதிய சிம்ஸ் 3 விரிவாக்கம் வேர்ல்ட் அட்வெஞ்ச்சருக்காக சிம்லிஷில் "மனோஸ் ஆல் எய்ர்" பதிவு செய்வதற்கும் அழைக்கப்பட்டிருக்கிறார்.
நெல்லி அவரது இலத்தீன் சுற்றுப்பயணம் "மி பிளானுக்கு" ஏற்பாடு செய்திருக்கிறார்.
2010–தற்போது வரை: ஐந்தாவது ஸ்டுடியோ ஆல்பம்
நெல்லி "நான் ஆங்கில ஆல்பத்தையும் எழுதி வருகிறேன்" என்று சமீபத்திய வீடியோவில் கூறியுள்ளார். "நானும் டிம்பாலேண்டும் சுமார் மூன்று மாதங்களுக்கு முன்பு ஸ்டுடியோவில் அமர்ந்து இரண்டு நாட்களில் 20 பாடல்கள் எழுதினோம். நான் உண்மையில் ஈர்க்கப்பட்டேன். என்னுடைய ஆங்கில ஆல்பத்தின் பிற பதிவுகளும் இடம்பெறலாம் என நான் நினைக்கிறேன்" என்றும் அதில் கூறியுள்ளார். டிசம்பர் 15, 2009 அன்று, நெல்லி அவரது டிவிட்டர் பக்கத்தில், அவரது புதிய ஆல்பம் மே 25, 2010 அன்று வெளியிடப்படலாம் என அறிவித்திருந்தார். அவர் சமீபத்தில் "மார்னிங் அஃப்டர் டார்ட்" பாடலுக்காக டிம்பாலேண்டுடன் பணிபுரிந்தார். அது அவரது புதிய ஆல்பமான டிம்பாலேண்ட் பிரெசண்ட்ஸ் ஷாக் வால்யூ 2 இல் முன்னணி தனிப்பாடலாக இடம்பெற்றது. மேலும் அது 2009 ஆம் ஆண்டின் பிற்பகுதியில் சர்வதேச அளவில் வெளியானது.
அவர் தனது ஆல்பம் பற்றி கூறுகையில், ஊஹா, நெல்லி! போலவே இதுவும் பாப் தாக்கத்தைக் கொண்டிருக்கிறது, ஆனால் ஃபங்கை நினைவூட்டுவதாகவும் இருக்கும் என்றார். மேலும் அவர் அந்த ஆல்பத்தில் எழுத்தாளர் மற்றும் தயாரிப்பாளர் ரியான் டெட்டரையும் அவரது குழுவில் இணைத்திருக்கிறார். அதன் முன்னணி தனிப்பாடல் கோடைகாலத்தில் வெளியிடத் திட்டமிடப்பட்டுள்ளது.
பதிவு முத்திரை
அவர் தனது சொந்தமான பதிவு முத்திரை நெல்ஸ்டரை உருவாக்கியிருக்கிறார். இது கனடிய சார்பற்ற முத்திரைக்குழு லாஸ்ட் கேங்க் முத்திரைகளுடன் இணைந்ததாகும். நெல்ஸ்டரில் கையெழுத்திடப்பட்ட முதல் நிகழ்ச்சி, ஃபிரிட்ஸ் ஹெல்டர் & த பேண்டம்ஸ் ஆகும். நெல்லி அவரது முதல் ஸ்பானிஷ் தனிப்பாடலை மனோஸ் ஆல் எய்ரை புதிய முத்திரையில் வெளியிட்டிருக்கிறார்.
இசைத் தாக்கங்கள்
நெல்லியின் சிறுவயது முதல் பதின் வயது வரையிலான காலகட்டத்தின் போது, அவர் பல இசைசார் உத்திகளைக் கையாண்டிருக்கிறார். மேலும் R&B, ஹிப் ஹாப், மாற்று ஹிப் ஹாப், ட்ரம் அண்ட் பாஸ், ட்ரிப் ஹாப், உலக இசை (போர்ச்சுகீசிய ஃபடோ, பிரேசிலிய போஸ்ஸா நோவா மற்றும் இந்திய இசை உள்ளிட்டவை) மற்றும் பல்வேறு வகை இசைகளை தீவிரமாகக் கேட்டிருக்கிறார். அவரது தாக்கங்கள் பேஒன்ஸ், ஜெஃப் பக்லே, போர்டிஸ்ஹெட், ஜானட் ஜேக்சன், ஒயாசிஸ், கேட்டனோ வெலோசொ, எஸ்தெரோ, அமாலியா ரோட்ரிகஸ், ஜோர்க், நஸ்ரட் ஃபாடா அலி கான், கார்னர்ஷாப், TLC, மரியா கேரே, மேரி ஜெ. பிலைக், டைகேபில் பிளானட்ஸ், டெ லா சோல்,லாரா பாசினி, ரேடியோஹெட், கைலீ மினொக்யூ, மடோனா, ஷகீரா, த ஸ்மாஷிங் பம்ப்கின்ஸ், த வெர்வ், U2, என்யா மற்றும் பெக் ஆகியோரை உள்ளடக்கியதாக இருக்கிறது.
தனிப்பட்ட வாழ்க்கை
செப்டம்பர் 20, 2003 அன்று டொரொண்டோவில் நெல்லி அவரது மகள் நெவிசைப் பெற்றார். நெவிசின் தந்தை ஜாஸ்பர் காஹுனியா ஆவார் [AKA DJ லில்' ஜாஸ், கனடிய DMC சேம்பியன் 1998]. நெல்லி மற்றும் கஹுனியா இருவரும் பல ஆண்டுகளாக நல்ல நண்பர்களாக இருந்தனர். நான்கு ஆண்டுகள் வரை ஒன்றிணைந்து இருந்த அவர்கள் 2005 ஆம் ஆண்டில் பிரிந்தனர். அவர்கள் தொடர்ந்து நல்ல நண்பர்களாக இருப்பதாகவும், வளர்ந்து வரும் நெவிசிற்கான பொறுப்புகளை இணைந்து பங்கிட்டுக் கொள்வதாகவும் பிளெண்டர் இதழுக்கு நெல்லி தெரிவித்தார்.
2006 ஆம் ஆண்டு ஜூன் மாதம், ஜென்ரெ இதழுடன் ஒரு நேர்காணலில், "பெண்களிடம் ஈர்ப்பை எப்போதும் கொண்டிருக்கவில்லையா" என்று கேட்கப்பட்ட போது, "நிச்சயமாக, பெண்கள் அழகானவர்கள், கவர்ச்சியானவர்கள்" என்று நெல்லி பதிலளித்தார். சிலர் இது இருபாலின உணர்வின் வெளிப்பாடு என்று கருதினார்கள். ஆனால் தான் "ஸ்ட்ரெய்ட் என்றும், ஆனால் மிகவும் திறந்த மனதுடையவள்" என்றும் 2006 ஆம் ஆண்டு ஆகஸ்ட் மாதம் தெரிவித்தார். பிளேபாயில் முழு-நிர்வாண போஸ் கொடுக்க US$ 500,000 க்கு ஒருமுறை மறுத்ததாக 2006 ஆம் ஆண்டு நவம்பர் மாதம் நெல்லி தெரிவித்தார்.
2007 ஆம் ஆண்டு ஜூலை மாதம் கியூபா ஒலிப்பொறியாளர் டெமாசியோ "டெமோ" காஸ்டெல்லோனுடன் நெல்லி நிச்சயம் செய்துகொண்டதாக செய்திகள் வெளியாயின. அவர் இவருடன் லூஸில் பணிபுரிந்தவர்கள் ஆவர். ஜூலை 19, 2008 அன்று நெல்லியும் கேஸ்டெல்லோனும் திருமணம் செய்து கொண்டதாக அக்டோபர் 17, 2008 அன்று பீப்பிள் பத்திரிகையில் செய்தி வெளியானது. ஜூலை 19, 2008 அன்று கேஸ்டெல்லோனை மணந்து கொண்டதாக எண்டர்டெயின்மண்ட் டுநைட்டில் நெல்லி உறுதிபடுத்தினார்.
மனிதநேயம்
நெல்லி அவரது சொந்த நகரமான விக்டோரியா, பி.சியில் சூகெ பொதொல்லஸ் காப்பதற்காக நன்கொடை வழங்கியிருக்கிறார்.
முதல் தரத் தனிப்பாடல்கள்
டிம்பாலேண்ட் – மார்னிங் அஃப்டர் டார்க் ஃபொர்ட். நெல்லி ஃபர்ட்டடோ & சோஷை
புற இணைப்புகள்
பகுப்பு:மேற்கோள் வழுவுள்ள பக்கங்கள்-கூகுள் தமிழாக்கம் பகுப்பு:1978 பிறப்புகள் பகுப்பு:வாழும் நபர்கள் பகுப்பு:கிராமி விருது வென்றவர்கள் பகுப்பு:கூகுள் தமிழாக்கம்-ஆங்கிலத் திரைப்படம்
வின்சன்ட் மகளிர் உயர்தரப் பாடசாலை
வின்சன்ட் மகளிர் உயர்தரப் பாடசாலை (Vincent Girls High School) கிழக்கிலங்கையில் மட்டக்களப்பு நகரின் மத்தியில் அமைந்துள்ள ஒரு பெண்கள் பாடசாலை ஆகும். இது 1820 ம் ஆண்டில் கிறித்தவ மதப்பரப்புனர்களால் ஆரம்பிக்கப்பட்டது.